รักษาแบบเห็นผล ไม่ชัวร์แถมมั่วนิ่ม วิธีการทางเลือก
รีบไปหาหมอเพื่อตรวจหาว่าอะไรทำให้คุณเป็นโรคบ้านหมุน อาการวิงเวียนแบบบ้านหมุนนั้นมักเกิดจากโรคหูชั้นใน 2 โรคด้วยกัน ก็คือ BPPV กับโรคน้ำในหูไม่เท่ากัน (Méniére's disease) แต่ไม่แน่ อาจมีโรคอื่นร่วมด้วยก็ได้ อย่าพยายามรักษาโรค BPPV หรือโรคน้ำในหูไม่เท่ากันด้วยตัวเอง เว้นแต่หมอจะวินิจฉัยแล้ว ว่าคุณเป็นโรคดังกล่าวจริงๆ เพราะการรักษา 2 โรคนี้ช่วยลดอาการวิงเวียนที่เกิดจากสาเหตุอื่นไม่ได้ ต่อไปนี้คือปัจจัยอื่นๆ ที่อาจก่อให้เกิดอาการวิงเวียนบ้านหมุนได้  โรคหูชั้นในอื่นๆ เช่น โรคเส้นประสาททรงตัวอักเสบ (vestibular neuritis) หรือหูชั้นในอักเสบ (labyrinthitis) อาการบาดเจ็บที่หัวหรือหู อาการปวดหัวไมเกรน เลือดในหลอดเลือดแดงไหลเวียนไปยังหลอดเลือดดำไม่สะดวก เนื้องอกในสมอง โรคหลอดเลือดในสมอง ภาวะแทรกซ้อนจากการดื่มแอลกอฮอล์หรือการใช้ยา ต้องรู้ซะก่อนว่าหูไหนที่มีปัญหา เพราะแต่ละข้างก็ต้องได้รับการรักษาแตกต่างกันไป  คอยสังเกตว่าคุณมักเวียนหัวตอนไหน ถ้าเกิดอาการตอนพลิกตัวไปนอนตะแคงขวา แปลว่าหูขวานั่นแหละที่มีปัญหา  ถ้าคุณไม่รู้ว่าเกิดจากหูไหน ก็ต้องลองให้คุณหมอตรวจดู การทำกายภาพแบบ Epley maneuver นั้นเป็นการขยับหัวไปมาในทิศทางต่างๆ จนหินปูนที่หลุดออกมาจากหูชั้นในกลับเข้าที่ วิธีการแบบ Epley maneuver นั้นคุณหมอทำให้คุณได้โดยไม่ต้องใช้อุปกรณ์หรือเครื่องมือพิเศษใดๆ ถ้าทำถูกวิธีละก็ Epley maneuver จะสามารถรักษาโรค BPPV ได้ผลชะงัดทีเดียว  พอคุณหมอสอนวิธีทำกายภาพแบบ Epley maneuver ให้แล้ว คุณสามารถเอากลับไปทำเองที่บ้านได้เลย ทุกครั้งที่เกิดอาการบ้านหมุน หรือจะดูคลิปในเน็ตประกอบด้วยก็ได้ จะได้แน่ใจว่าต้องเอียงหัวไปทางไหนยังไง หลังทำ Epley maneuver แล้ว ภายใน 48 ชั่วโมงข้างหน้า พยายามอย่าหันคอไปมา ถ้ายังไม่แน่ใจว่าเป็นโรค BPPV หรือเปล่า อย่าเพิ่งรีบรักษาด้วย Epley maneuver ต้องหาให้เจอก่อนว่าอาการบ้านหมุนของคุณมาจากสาเหตุอื่นหรือเปล่า จะได้รักษาให้ถูกจุดต่อไป คุณบรรเทาอาการและลดความถี่การเกิดอาการบ้านหมุนที่เกิดจากโรคน้ำในหูไม่เท่ากันได้ โดยควบคุมระดับของเหลวในร่างกายด้วยวิธีต่อไปนี้  ลดอาหารรสเค็ม และงดผงชูรส อาจต้องใช้ยาขับปัสสาวะเพื่อลดของเหลวในร่างกาย อาจต้องใช้ยา betahistine hydrochloride ที่ว่ากันว่าช่วยลดความรุนแรงและความถี่ของอาการบ้านหมุนได้ เพราะทำให้เลือดในหูชั้นในไหลเวียนสะดวกขึ้น ยานี้ปกตินิยมใช้รักษาโรคน้ำในหูไม่เท่ากัน ลองปรึกษาคุณหมอดูว่าคุณเข้าข่ายต้องรักษาด้วยตัวยานี้หรือเปล่า ถ้ารักษาด้วยวิธีที่ว่ามาแล้วไม่ได้ผล ก็คงต้องลองผ่าตัดรักษาอาการบ้านหมุนที่เกิดจากโรคหูชั้นในบางชนิดดู ถ้าอาการบ้านหมุนของคุณเกิดจากโรคดังต่อไปนี้ ก็สามารถรักษาได้ด้วยการผ่าตัด  BPPV โรคน้ำในหูไม่เท่ากัน โรคเส้นประสาททรงตัวอักเสบ โรคหูชั้นในอักเสบเรื้อรัง (Chronic labyrinthitis) สาเหตุยอดนิยมของอาการวิงเวียนแบบบ้านหมุน ก็คือโรค BPPV หรือก็คือการที่หินปูนชิ้นเล็กๆ ในหูชั้นในของคุณเกิดหลุดร่วงออกไปในหูชั้นในส่วนอื่น ทำให้ร่างกายคุณเสียการทรงตัว ที่สำคัญคือกระตุ้นให้เกิดความรู้สึกวิงเวียนเหมือนบ้านหมุน หินปูนมักหลุดออกมาตอนนอน เวลาคุณพลิกตัวหรือตะแคงหัว เพราะฉะนั้นถ้าคุณนอนแบบหัวตั้งบ่า หรือหนุนหมอนสูงหน่อย ก็จะช่วยป้องกันไม่ให้เกิดขึ้นบ่อยๆ ได้ เปลี่ยนไปนอนหงายแทนการนอนตะแคงหรือนอนคว่ำ เอาหมอนหนุนให้หัวตั้งขึ้นมา อย่านอนราบ ถ้าคุณเป็น BPPV ท่าทางที่ว่าจะทำให้หินปูนในหูชั้นในหลุดออกมาง่ายขึ้น จนเกิดอาการบ้านหมุนขึ้นมา ต้องระวังหน่อยเวลาขยับเขยื้อนร่างกาย อย่าพยายามก้มหัวหรือโค้งตัวเด็ดขาด  ถ้าคุณจำเป็นต้องก้มเก็บของ ให้ย่อเข่าลงไปหยิบแทน อย่าก้มหัวหรือค้อมตัวลงไป อย่าออกกำลังกายแบบที่ต้องตีลังกากลับหัวหรือโก้งโค้งไปข้างหน้า เวลาคุณยืดคอ อย่างเงยหน้าหยิบของเป็นต้น อาจทำให้หินปูนในหูชั้นในหลุดออกมาได้เหมือนกัน พยายามอย่ายืดคอหรือเงยหน้า แต่ถ้าจำเป็นจริงๆ ก็ต้องค่อยๆ ทำ อย่าเงยหน้าแบบทันทีทันควัน ท่าทางใดก็ตามที่ทำให้คุณต้องหันรีหันขวางกะทันหัน ก่อให้เกิดอาการวิงเวียนบ้านหมุนได้ทั้งนั้น โดยเฉพาะคนที่ปกติก็เวียนหัวง่ายอยู่แล้ว และอย่าลืมหลีกเลี่ยงกิจกรรมที่ทำให้คุณต้องหันหน้าหรือเอียงหัวไปมาเร็วๆ ด้วย  ห้ามนั่งรถไฟเหาะตีลังกา หรือเครื่องเล่นอื่นๆ ที่พุ่งไปพุ่งมารวดเร็ว ห้ามเล่นกีฬาที่ต้องขยับหัวกะทันหัน เปลี่ยนจากกีฬาหนักๆ มาเป็นว่ายน้ำ เดิน หรือจ็อกกิ้งแทน ขิงถือเป็นสุดยอดอาหารที่รักษาได้แทบทุกโรค รวมถึงโรควิงเวียนบ้านหมุนบางชนิดด้วย ลองกินขิงแบบแคปซูลทุกวันดู หรือใช้ประกอบอาหารก็ได้ บอกเลยว่าหลายคนที่เขาทนทรมานกับโรคบ้านหมุนก็หายได้ด้วยขิงมาแล้ว สูบบุหรี่แล้วทำให้ประสิทธิภาพในการรักษาโรคบ้านหมุนลดลง พยายามลด ละ เลิกบุหรี่หรือพวกยาสูบอื่นๆ จะได้ลดความรุนแรงและความถี่ของอาการบ้านหมุน อาการวิงเวียนจะยิ่งเลวร้ายถ้าคุณสายตาไม่ดีร่วมด้วย หมั่นตรวจเช็คสายตาบ่อยๆ จะที่ร้านแว่นหรือที่โรงพยาบาลก็ได้ ให้แน่ใจว่าสายตาคุณเป็นปกติดี ถ้ามีปัญหาก็รีบแก้ไขด้วยการใส่แว่นหรือคอนแทคเลนส์ที่ถูกต้องเหมาะสมกับระดับสายตาของคุณ การรักษาแบบบ้านๆ โดยใช้แม่เหล็กนั้นเป็นการรักษาแบบ "ตามๆ กันมา" ไม่เคยได้รับการพิสูจน์ทางวิทยาศาสตร์ อีกหน่อยอาจใช้ได้จริงก็ได้ แต่ตอนนี้มีแค่การวิจัยเบื้องต้นว่าผู้ป่วยหลายคนที่เป็นโรคบ้านหมุนต่างก็ตอบสนองต่อแม่เหล็กแรงสูงในเครื่อง MRI แตกต่างกันออกไป ตอนนี้วิธีนี้ยังไม่ใช่วิธีการรักษาที่ได้รับการรับรองทางการแพทย์ แถมหลายคนยังมองว่าเป็นเพียงเรื่องไร้สาระเท่านั้น โรค Swimmer's ear นั้นเป็นอาการติดเชื้อชนิดหนึ่ง มักรักษาด้วยยาปฏิชีวนะ จะใช้ยาสำหรับรักษาโรคหูชั้นนอกอักเสบได้ก็ต่อเมื่อคุณมีอาการต่างๆ ที่บ่งชี้ว่าเป็นโรคนี้เท่านั้น ไม่ใช่แค่อาการบ้านหมุนอย่างเดียว กินเค็มเยอะไปก็กระตุ้นให้เกิดอาการบ้านหมุนบางชนิดได้ อย่างโรคบ้านหมุนจากการเปลี่ยนแปลงความดันน้ำในหูชั้นใน (endolymphatic hydrops) หรือบ้านหมุนจากโรคไมเกรน เป็นต้น อย่าดื่มแอลกอฮอล์มากเกินไป และลด ละ เลิกบุหรี่ด้วย ดื่มน้ำให้มากๆ รวมถึงกินอาหารที่มีวิตามินและแร่ธาตุสูง เป็นไปได้ว่าคาเฟอีนอาจไม่ส่งผลต่อการเกิด tinnitus หรือเสียงในหู (บางทีเสียงวิ้งๆ ในหูก็เกิดร่วมกันกับอาการบ้านหมุน) ทางที่ดีก็ให้ดื่มไปตามปกติ อย่าดื่มมากไปหรืออยู่ๆ ก็หักดิบซะอย่างนั้น หลายคนที่เขาเป็นโรคบ้านหมุน พบว่าพอออกกำลังกายแล้วช่วยบรรเทาอาการวิงเวียนบ้านหมุนได้ ให้เริ่มออกกำลังกายแบบค่อยเป็นค่อยไป โดยหันหน้าจากด้านนึงไปอีกด้านนึงช้าๆ ตอนที่ยืนอยู่ หรือจะยืดเส้นแบบง่ายๆ ไม่ก็เดินออกกำลังกาย ซึ่งก็ช่วยบรรเทาอาการบ้านหมุนได้เหมือนกัน นอกจากนี้คุณจะไปปรึกษาคุณหมอหรือผู้เชี่ยวชาญร่วมด้วยก็ได้ ว่าควรเน้นการออกกำลังกายแบบใดแบบหนึ่งโดยเฉพาะหรือเปล่า ถึงจะเหมาะสมกับโรคบ้านหมุนแบบของคุณ เพราะถ้าออกแบบผิดๆ จะเป็นอันตรายได้ ทางที่ดีควรรอให้รู้แน่ใจแล้วดีกว่า ว่าคุณเป็นโรคบ้านหมุนแบบไหน แล้วค่อยเริ่มออกกำลังกาย
ไปตรวจร่างกาย. ให้หมอตรวจดูว่าสาเหตุอยู่ที่หูข้างไหน. ถ้าคุณเป็น BPPV ให้ลองทำกายภาพแบบ Epley maneuver. รักษาโรคน้ำในหูไม่เท่ากันด้วยการจัดระเบียบของเหลวในร่างกาย. รักษาด้วยการผ่าตัด. นอนแบบหัวตั้งบ่า. อย่าก้มหัวต่ำกว่าบ่า. อย่าเงยหน้า. อย่ารีบร้อนขยับเขยื้อน. กินขิงให้มากขึ้น. เลิกสูบบุหรี่. ไปตรวจสายตา. อย่าเชื่อเรื่องที่ว่าแม่เหล็กใช้รักษาอาการบ้านหมุนได้. ห้ามใช้ยารักษาโรคหูชั้นนอกอักเสบ มารักษาอาการบ้านหมุนเด็ดขาด. ระมัดระวังเรื่องอาหารการกิน. จัดตารางการออกกำลังกาย.
https://www.wikihow.com/Stop-Getting-Vertigo https://www.wikihow.com/Stop-Getting-Vertigo https://www.wikihow.com/Stop-Getting-Vertigo
Proven Treatments Mythbusting Possibly Effective Treatments